Čeliuskino kyšulys
77°44′ š. pl. 104°00′ r. ilg.﻿ / ﻿77.733°š. pl. 104.000°r. ilg.﻿ / 77.733; 104.000 Čeliuskino kyšulys (rus. мыс Челюскина) – Taimyro pusiasalio šiaurinis galas. Čia šiauriausias Azijos žemyno taškas. Kyšulį 1742 m., Didžiosios Šiaurės ekspedicijos metu, atrado ir aprašė Semionas Čeliuskinas. Iš pradžių vadintas Šiaurės rytų kyšuliu, 1842 m. Rusijos geografų draugija pavadino kyšulį atradėjo vardu. 1932 m. kyšulyje įkurta poliarinė stotis.